Εθνική Βιβλιοθήκη της Σλοβακίας

Η Εθνική Βιβλιοθήκη της Σλοβακίας (στα σλοβακικά: Slovenská národná knižnica) είναι σύγχρονο επιστημονικό, πολιτιστικό, ενημερωτικό και εκπαιδευτικό ίδρυμα που εξυπηρετεί όλους τους πολίτες της Σλοβακίας καθώς και χρήστες από το εξωτερικό. Η βιβλιοθήκη συλλέγει, επεξεργάζεται, αποθηκεύει, προστατεύει και καθιστά προσβάσιμα για το κοινό εγχώρια και ξένα σλαβικά έγγραφα (έγγραφα που σχετίζονται με τη Σλοβακία ανά συγγραφέα, γλώσσα, τόπο έκδοσης, θέμα). Οι συλλογές της Εθνικής Βιβλιοθήκης της Σλοβακίας αποτελούνται από 4,9 εκατομμύρια αντικείμενα, 1,7 εκατομμύρια αρχειοθετημένα έγγραφα και χιλιάδες μουσειακά κομμάτια.

 Η βιβλιοθήκη διαχειρίζεται επίσης μια σειρά από μουσεία. Το Λογοτεχνικό Μουσείο συλλέγει αντικείμενα που σχετίζονται με τη σλοβακική λογοτεχνία, στα οποία παρουσιάζεται η ιστορική εξέλιξη της λογοτεχνίας της χώρας. Το μουσείο συμμετέχει επίσης στην παρουσίαση του Εθνικού Νεκροταφείου, εκθέτοντας μια συλλογή από τάφους εξεχόντων προσωπικοτήτων από τους χώρους του πολιτισμού, της επιστήμης και της κοινωνικής ζωής της χώρας. Το Σλαβικό Μουσείο Αλεξάντρ Σεργκέγεβιτς Πούσκιν, που βρίσκεται στο Μπρότζανι, αφιερωμένο σε έναν από τους μεγαλύτερους Ρώσους ποιητές, τεκμηριώνει τις λογοτεχνικές σχέσεις μεταξύ της σλοβακικής λογοτεχνίας και άλλων σλαβικών λογοτεχνιών. Η βιβλιοθήκη διαχειρίζεται επίσης την ιστορική βιβλιοθήκη της οικογένειας Apponyi, η οποία βρίσκεται στο κάστρο Οπόνιτσε. Η Εθνική Βιβλιοθήκη της Σλοβακίας συντόνισε την ανάπτυξη του δικτύου βιβλιοθηκών της Σλοβακικής Δημοκρατίας και παρέχει τρόπους εκσυγχρονισμού στις υπηρεσίες βιβλιοθήκης και πληροφοριών. Η βιβλιοθήκη συνεργάζεται άμεσα με σλοβακικά και ξένα ιδρύματα για την ανάπτυξη διεθνών έργων. Το 2010, η Εθνική Βιβλιοθήκη της Σλοβακίας ανέλαβε τη διεκπεραίωση του εθνικού έργου Ψηφιακή Βιβλιοθήκη και Ψηφιακό Αρχείο (DIKDA) που συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης. Μέσω του έργου DIKDA η βιβλιοθήκη δημοσιοποιεί ψηφιοποιημένα έργα που προέρχονται από τις συλλογές της. Σύμφωνα με τον νόμο υπ. αριθ. 183/2000, όπως αυτός έχει τροποποιηθεί και συμπληρωθεί, η Εθνική Βιβλιοθήκη της Σλοβακίας ιδρύθηκε το 2000 (μέχρι το 2000, η βιβλιοθήκη αποτελούσε τμήμα ενός ιδρύματος με το όνομα Matica slovenská). Η βιβλιοθήκη περιγράφεται ως η "Εθνική Βιβλιοθήκη της Σλοβακικής Δημοκρατίας και το εθνικό πολιτισμικό, ενημερωτικό, επιστημονικό και εκπαιδευτικό ίδρυμα". Η Εθνική Βιβλιοθήκης της Σλοβακίας ιδρύθηκε από το Υπουργείο Πολιτισμού της Σλοβακικής Δημοκρατίας. Αποστολή της βιβλιοθήκης είναι η παροχή υπηρεσιών βιβλιοθήκης και πληροφοριών τεχνολογίας, με τρόπο ώστε να διασφαλίζεται η ελεύθερη πρόσβαση σε πληροφορίες που διανέμονται σε όλα τα μέσα, η δημιουργία, προστασία και διάθεση στο κοινό βιβλιοθηκονομικού, αρχειακού και μουσειακού περιεχομένου καθώς και συλλογών σλοβακικής λογοτεχνίας και του πολιτισμού. Απώτερος στόχος των παραπάνω υπηρεσιών είναι η κάλυψη των πολιτισμικών, επιστημονικών, ερευνητικών και εκπαιδευτικών αναγκών του κοινού της βιβλιοθήκης. Η Εθνική Βιβλιοθήκη της Σλοβακίας: αποτελεί το εθνικό αποθετήριο της Σλοβακικής Δημοκρατίας συλλέγει, επεξεργάζεται επαγγελματικά, αποθηκεύει, διατηρεί και διαθέτει στο κοινό εγχώρια και μη σλαβικά έγγραφα που σχετίζονται με τη Σλοβακία είναι η εθνική βιβλιογραφική υπηρεσία της χώρας, η οποία συντονίζει το εθνικό βιβλιογραφικό σύστημα, την επεξεργασία και την πρόσβαση στη σλοβακική εθνική βιβλιογραφία είναι λογοτεχνικό αρχείο, λογοτεχνικό μουσείο και φορέας βιογραφικής τεκμηρίωσης, που διεξάγει έρευνα, συντηρεί και προωθεί τοβ σλοβακικό πολιτισμό και τη λογοτεχνία της χώρας παρέχει υπηρεσίες συμβουλευτικής, συντονισμού, εκπαίδευσης και στατιστικής ανάλυσης για το εθνικό δίκτυο βιβλιοθηκών είναι ο εθνικός οργανισμός για τη διεθνή τυποποίηση εγγράφων και τον διεθνή πρότυπο αριθμό βιβλίων (ISBN και ISMN) είναι ινστιτούτο τυποποίησης και επιστημονικής έρευνας του δικτύου βιβλιοθηκών αποτελεί την εθνική έδρα για την υπηρεσία δανεισμού μεταξύ βιβλιοθηκών και τις διεθνείς υπηρεσίες δανεισμού μεταξύ βιβλιοθηκών διαχειρίζεται και προστατεύει ιστορικά έγγραφα και αρχεία βιβλιοθηκών διατηρεί ένα κεντρικό μητρώο ιστορικών εγγράφων βιβλιοθηκών καθώς και πόρων ιστορικών βιβλιοθηκών είναι το εθνικό κέντρο για την αποκατάσταση, τη συντήρηση και την ψηφιοποίηση των εγγράφων των βιβλιοθηκών συλλέγει τα στατιστικά δεδομένα από τις βιβλιοθήκες σύμφωνα με εγκεκριμένους δείκτες. Η Εθνική Βιβλιοθήκη της Σλοβακίας παρέχει τις παρακάτω υπηρεσίες στο κτήριο του Μάρτιν ή μέσω διαδικτυακών υπηρεσιών: υπηρεσίες δανεισμού (συμπεριλαμβανομένου του δανεισμού βιβλίων στο σπίτι και της εσωτερικής χρήσης στο αναγνωστήριο) διεθνείς υπηρεσίες δανεισμού μεταξύ βιβλιοθηκών ανάκτηση πληροφοριών και υπηρεσίες αναφοράς αναγνωστήρια (κεντρική αίθουσα μελέτης, αίθουσα πολυμέσων, αίθουσα ανάγνωσης μικροφίλμ, αναγνωστήρια Λογοτεχνικού Αρχείου και Εθνικού Ινστιτούτου Βιογραφίας) Κέντρο Επιστήμης Πληροφοριών πρόσβαση τοπικά ή απομακρυσμένα σε ηλεκτρονικές πηγές πληροφοριών κοινόχρηστο διαδίκτυο Κέντρο Πληροφοριών για Διπλώματα Ευρεσιτεχνίας ασύρματο δίκτυο Οι κάρτες βιβλιοθήκης της Εθνικής Βιβλιοθήκης της Σλοβακίας είναι διαθέσιμες σε κάθε Σλοβάκο πολίτη, ξεκινώντας από την ηλικία των 15 ετών. Οι μη Σλοβάκοι πολίτες μπορούν επίσης να επωφεληθούν από τις υπηρεσίες της βιβλιοθήκης είτε με δελτίο ταυτότητας, είτε με διαβατήριο ή φοιτητική κάρτα. Οι κάρτες βιβλιοθήκης ισχύουν για ένα έτος. HANAKOVIČ, Štefan. 2013 Dejiny Slovenskej národnej knižnice: historické predpoklady, podmienky jej vzniku a účinkovania do roku 1960: úvahy a svedectvá. Martin: Slovenská národná knižnica, 2013. 331 s. (ISBN 9788081490200). Επίσημος ιστότοπος (στα σλοβακικά) dikda.eu - Ψηφιακή Βιβλιοθήκη και Ψηφιακό Αρχείο - ιστότοπος εθνικού έργου ψηφιοποίησης DIKDA www.spytajtesakniznice.sk - Ρωτήστε έναν Βιβλιοθηκονόμο - πύλη βιβλιοθηκών της Σλοβακικής Δημοκρατίας euronews - Η Εθνική Βιβλιοθήκη της Σλοβακίας γίνεται ψηφιακή!